กองทุนสะอื้นสภาพคล่องฝืด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

บลจ.กสิกรมองทั้งปีโตแค่5%
รับสภาพเอยูเอ็มโตต่ำกว่าเป้า
 
โพสต์ทูเดย์ — อุตสาหกรรมกองทุนรวมสะอื้น สภาพคล่องฝืด ปีนี้โตแค่ 5% บลจ.กสิกรไทย ยอมรับโตต่ำกว่าเป้า เร่งหากองทุนทดแทนพันธบัตรเกาหลีใต้ 
นายพัชร สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า ภาพรวมอุตสาหกรรมกองทุนรวมในปีนี้น่าจะเติบโตได้ไม่มาก เนื่องจากสภาพคล่องในระบบมีเหลือไม่มากแล้ว หลังจากรัฐบาลออกพันธบัตรไทยเข้มแข็งและธนาคารขนาดกลางเริ่มปรับขึ้นดอกเบี้ยเพื่อระดมเงินฝาก
“ตั้งแต่ต้นปีจนถึงตอนนี้อัตราการเติบโตของอุตสาหกรรมกองทุนไม่โตขึ้นเลย คงต้องไปรอดูครึ่งหลังของปีว่าจะเป็นอย่างไร แต่คาดว่าทั้งปีคงโตไม่ถึง 10% คงโตประมาณ 5% น่าจะเป็นไปได้” นายพัชร กล่าว
พร้อมกันนี้ นายพัชรยังกล่าวถึงสินทรัพย์ภายใต้การบริหาร (เอยูเอ็ม) ของ บลจ.กสิกรไทย ว่า อาจจะไม่สามารถเติบโตได้ตามเป้าหมายที่ตั้งไว้ 5.5 แสนล้านบาทเช่นกัน เนื่องจากยังไม่มีกองทุนใหม่ๆ ออกมาขายได้มากนัก จึงคาดว่าสินทรัพย์ภายใต้การบริหาร (เอยูเอ็ม) ในปีนี้น่าจะอยู่ที่ 5.25.4 แสนล้านบาท จาก 5.08 แสนล้านบาท เมื่อสิ้นปี 2552
“การเพิ่มเอยูเอ็มขึ้นอยู่กับปริมาณการขายกองทุนพันธบัตรเกาหลีใต้ ซึ่งที่ผ่านมาอัตราผลตอบแทนแกว่งตัวค่อนข้างมากและมีกองทุนที่ทยอยครบกำหนดต่อเนื่อง โดยปัจจุบัน บลจ.กสิกรไทยมีกองทุนพันธบัตรเกาหลีใต้ 1.19 แสนล้านบาท ลดลงจากต้นปีที่มีมากถึง 1.51 แสนล้านบาท” นายพัชร กล่าว
อย่างไรก็ตาม บลจ.กสิกรไทย พยายามหาสินค้าใหม่ๆ เพื่อทดแทนกองทุนพันธบัตรเกาหลีใต้ เช่น กองทุนพันธบัตรรัฐบาลอินเดียและตราสารหนี้ที่ออกโดยธนาคารต่างประเทศที่ให้ผลตอบแทนที่ดีกว่า ซึ่งกองทุนพันธบัตรรัฐบาลอินเดียอยู่ระหว่างยื่นอนุญาตจัดตั้งกองทุน คาดว่าน่าจะได้ข้อสรุปภายใน 12 สัปดาห์นี้
“เบื้องต้นจะเป็นกองทุนอายุ 36 เดือน ซึ่งอยากให้ได้ผลตอบแทนมากกว่า 2% ซึ่งอินเดียเป็นประเทศที่เศรษฐกิจฟื้นตัวได้เร็ว ขณะที่รัฐบาลเริ่มควบคุมปัญหาหนี้สาธารณะในประเทศได้แล้ว และอันดับความน่าเชื่อถืออยู่ที่ BBB” นายพัชร กล่าว